CELEX: 22005D0020
Language: hu
Date: 2005-02-08 00:00:00
Title: Az EGT-Vegyesbizottság 20/2005 határozata (2005. február 8.) az EGT-megállapodás XXI. mellékletének (Statisztika) módosításáról

23.6.2005   
            
            
               HU
            
            
               Az Európai Unió Hivatalos Lapja
            
            
               L 161/46
            
         AZ EGT-VEGYESBIZOTTSÁG
   20/2005 határozata
   (2005. február 8.)
   az EGT-megállapodás XXI. mellékletének (Statisztika) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás), és különösen annak 98. cikkére,
   mivel:
   
               (1)
            
            
               A megállapodás XXI. mellékletét a 2004. december 3-i 175/2004 EGT-vegyesbizottsági határozat (1) módosította.
            
         
               (2)
            
            
               A közúti árufuvarozásra vonatkozó statisztikai adatgyűjtésről szóló 1172/98/EK tanácsi rendelet értelmében összegyűjtött adatok pontosságára vonatkozó követelményekről szóló, 2004. április 6-i 642/2004/EK bizottsági rendeletet (2) be kell építeni a megállapodásba.
            
         
               (3)
            
            
               Az 1608/2003/EK európai parlamenti és tanácsi határozatnak a tudományos és technológiai statisztikák tekintetében történő végrehajtásáról szóló, 2004. április 22-i 753/2004/EK bizottsági rendeletét (3) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXI. melléklete a következőképpen módosul:
   
               1.
            
            
               A 7f. pont (1172/98/EK tanácsi rendelet) után a következő pontot kell beilleszteni:
               
                           „7fa.
                        
                        
                           
                              32004 R 0642: A Bizottság 2004. április 6-i 642/2004/EK rendelete a közúti árufuvarozásra vonatkozó statisztikai adatgyűjtésről szóló 1172/98/EK tanácsi rendelet értelmében összegyűjtött adatok pontosságára vonatkozó követelményekről (HL L 102., 2004.4.7., 26. o.).
                           E megállapodás alkalmazásában a rendelet rendelkezéseit a következő kiigazítással kell értelmezni:
                           E rendelet hatálya nem terjed ki Izlandra.”
                        
                     
         
               2.
            
            
               A 29. pont (1608/2003/EK európai parlamenti és tanácsi Hatarozata) után a következő pontot kell beilleszteni:
               
                           „30.
                        
                        
                           
                              32004 R 0753: A Bizottság 2004. április 22-i 753/2004/EK rendelete a 1608/2003/EK európai parlamenti és tanácsi határozatnak a tudományos és technológiai statisztikák tekintetében történő végrehajtásáról (HL L 118., 2004.4.23., 23. o.).”
                        
                     
         2. cikk
   A 642/2004/EK rendelet norvég nyelvű szövege és a 753/2004/EK rendelet izlandi és norvég nyelvű szövege, amelyet az Európai Unió Hivatalos Lapjának EGT-kiegészítésében kell kihirdetni, hiteles.
   3. cikk
   Ez a határozat 2005. február 9-én lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2005. február 8-án.
      
         
            Az EGT-Vegyesbizottság részéről
         
         
            Az elnök
         
         Richard WRIGHT
      
   
   
      (1)  HL L 133., 2005.5.26., 29.
   
      (2)  HL L 102., 2004.4.7., 26. o.
   
   
      (3)  HL L 118., 2004.4.23., 23. o.
   
   
      (4)  Alkotmányos követelmények nincsenek jelezve.